ཕྱི་ལོ་༢༠༡༦ལོར་ལྕམ་ཚེ་དབྱིང་ཝེན་གྱི་སྲིད་དོན་ཚོགས་པར་འོས་བསྡུའི་རྒྱལ་ཁ་ཆེན་པོ་ཐོབ་ནས་ཁོང་སྲིད་འཛིན་ཆགས་པ་ནས་བཟུང་།རྒྱ་ནག་གིས་ཁོང་གི་སྲིད་དོན་ཚོགས་པའི་ཐའེ་ཝན་གྱི་རང་བཙན་ལངས་ཕྱོགས་ལ་སེམས་ཁྲལ་ཆེན་པོ་ཡོད་པ་དང་།ཕྱོགས་གཉིས་ཀྱི་འབྲེལ་ལམ་ལ་ཡར་རྒྱས་རྣམ་པ་ཐོན་མེད་ཁར།རྒྱ་ནག་གི་ཐའེ་ཝན་དང་ཕྱི་འབྲེལ་ཡོད་པའི་འཛམ་གླིང་ནང་གི་སྟོབས་ཆུང་རྒྱལ་ཁབ་ཁག་ལ།དཔལ་འབྱོར་སོགས་ཀྱི་མཐུན་རྐྱེན་དང་གནོན་ཤུགས་སྤྲད་ནས།ཐའེ་ཝན་དང་འབྲེལ་ལམ་གཅོད་དུ་འཇུག་བཞིན་ཡོད་པ་རེད།རྒྱ་ནག་གིས་ཐའེ་ཝན་རྒྱལ་ཁབ་དེ་རྒྱལ་སྤྱིའི་ནང་ཟུར་ཕུད་བྱེད་ཐབས་ཀྱི་སྲིད་ཇུས་དེར་ཐའེ་ཝན་དང་ཨ་རི་གཉིས་ཀྱིས་སྐྱོན་བརྗོད་བྱས་ཡོད་པ་རེད།།